**Nota informativă**

***la proiectul Hotărîrii de Guvern de aprobare a normelor privind funcționarea și acreditarea unităților de instruire a personalului din domeniul transportului rutier în scopul obținerii permisului de conducere.***

Proiectul Hotărîrii de Guvern de aprobare a normelor privind funcționarea și acreditarea unităților de instruire a personalului din domeniul transportului rutier în scopul obținerii permisului de conducere a fost elaborat de Ministerul Educației în temeiul articolele 10, 28 și 29 din Legea nr. 131-XVI din 7 iunie 2007 privind siguranța traficului rutier (Monitorul Oficial, 2015, nr. 11-21, art. 6), precum și în baza prevederilor Codului Educației al Republicii Moldova nr. 152 din 17 iulie 2014 (Monitorul Oficial, 2014, nr. 319-324, art. 634). A fost elaborat cu suportul autorităților publice implicate în monitorizarea procesului de instruire și evaluare a candidaților în conducători de autovehicule, organizațiile obștești și asociațiile obștești implicate în dezvoltarea siguranței rutiere și a instituțiilor și organizațiilor care desfășoară activităţi de instruire în domeniul transportului rutier.

Elaborarea proiectului de act normativ s-a realizat în cîteva etape. Prima etapă a fost examinarea şi avizarea textului proiectului nominalizat de autorităţile competente ale Republicii Moldova, apoi în a doua etapă consultarea cu asociațiile patronale din domeniu și unități de instruire importante în Republica Moldova (de ex. AO UCA și CPS AN). Și urmare a examinării şi avizării, grupurile de interese nominalizate mai sus au înaintat obiecţii, propuneri, completări, au fost luate în considerare de către autorii proiectului, acesta fiind perfectat şi prezentat spre analiză Grupului de lucru pentru reglementarea activităţii de întreprinzător pe lîngă Ministerul Economiei al Republicii Moldovei. S-a decis de a aviza pozitiv proiectul de hotărîre a Guvernului pentru aprobarea Regulamentului privind organizarea activității didactice în cadrul unităților de instruire a conducătorilor de autovehicule.

Instruirea conducătorilor de autovehicule este un proces educațional important în pregătirea profesională inițială și continuă în vederea ridicării siguranței în traficul rutier. Articolele 10, 28 și 29 din Legea nr. 131-XVI din 7 iunie 2007 privind siguranța traficului rutier (Monitorul Oficial, 2015, nr. 11-21, art. 6) privind atribuțiile Ministerului Educaţiei, se referă la măsurile de organizare a educaţiei rutiere în sistemul de învățămînt formal, a acreditării unităților de instruire, pregătirii inițiale și perfecționării cadrelor manageriale și didactice, precum şi ale pregătirii candidaților în conducători de autovehicule în scopul obținerii permisului de conducere sub formă de norme, aprobate de Guvern. După aprobarea proiectului hotărârii date de guvern și publicării în Monitorul Oficial urmează a fi pus în aplicare de către toate autoritățile publice interesate și de toate unitățile de instruire a personalului din domeniul transportului rutier în scopul obținerii permisului de conducere.

Pînă-n prezent practic nu a existat norme legale ce ar reglementa procesul de pregătire a cadrelor manageriale și didactice, procesul didactic de instruire în scopul obținerii permisului de conducere, mecanismul de acreditare a acestor unități în corespunde cu standardele educaționale moderne, precum și reglementări metodologice în procesul de evaluare. Unitățile de instruire se conduceau de normele și programele aprobate încă pe timpul Uniunii Sovietice, fără a le respecta în întregime, ce nu corespundeau Regulamentului Circulației Rutiere aprobat și situației rutiere de atunci.

Primele norme didactice de instruire în domeniu a fost Culegere de programe privind instruirea conducătorilor de autovehicule aprobate de Ministerul Educației, Tineretului și Sportului al Republicii Moldova în 2005 și coordonate cu Ministerul Transporturilor și Gospodăriei Drumurilor al Republicii Moldova, Ministerul Apărării al Republicii Moldova, Ministerul Afacerilor Interne al Republicii Moldova și Ministerul Dezvoltării Informaționale al Republicii Moldova. Această culegere a fost elaborată în corespundere cu Regulamentul privind modul de pregătire și calificare a conducătorilor de autovehicule, precum și condițiile de admitere a acestora la trafic, adoptat prin Hotărârea Guvernului nr. 52 din 23 ianuarie 2001, abrogată ulterior [prin aprobarea Hotărîrii Guvernului 1452 din 24 decembrie 2007.](http://lex.justice.md/md/326614/)

De atunci, au existat o serie de încercări de a contura un cadrul normativ legal și de a uniformiza procesul de instruire și de evaluarea a competențelor funcționale, astfel încât orice candidat ce pretinde să devină conducător auto, este pus în situații egale, fără discriminare.

În cazul, în care proiectul de Hotărîre a Guvernului nu va fi promovat şi aprobat, nu va fi posibilă crearea unui sistem eficient de prestare a serviciilor educaționale şi asigurarea calității al instruirii prin reglementări clare pentru personalul didactic și auxiliar, implicați în proces de formare profesională inițială și continuă a conducătorilor de autovehicule, precum și evaluarea transparentă în scopul obținerii permisului de conducere.

Fără adoptarea prezentului document va rămâne neschimbată situația privind calitatea instruirii-evaluării candidaților (cursanților) în conducători auto, precum și acreditarea unităților de pregătire, și pregătirea personalului didactic și auxiliar, implicați în proces de formare profesională inițială și continuă a conducătorilor de autovehicule. În consecință va crește nereușitele la evaluarea finală în scopul obținerii permisului de conducere, calificarea șoferilor va fi slabă și ca urmare va scădea siguranța în traficul rutier.

Scopul principal urmărit de stat este îmbunătăţirea procesului de predare-învățare-evaluare a conducătorilor de autovehicule și ulterior obținerea permisului de conducere, precum şi a pregătirii personalului din domeniul transportului rutier, care asigură calitatea instruirii și evaluării.

Problematica apărută în domeniul vizat se definește prin inexistența pînă la momentul actual al unei reglementări specifice procesului didactic pentru formarea profesională a conducătorilor de autovehicule în unitățile de pregătire în acest sens, precum și metodologia de evaluare transparentă și echidistantă. Aceasta duce la scăderea dramatică a reușitei cursanților în vederea obținerii permisului de conducere. Datele prezentate de autoritățile abilitate ne arată că pregătirea practică nu este suficientă pentru susținerea evaluării.

În temeiul prevederilor pct.13 din Planul de acţiuni privind implementarea Strategiei naţionale pentru siguranţă rutieră, aprobat prin Hotărîrea Guvernului nr.972 din 21.12.2011, conform cărora Ministerului Educaţiei (responsabil) şi MTIC a fost pusă sarcina privind perfecţionarea sistemului de examinare pentru obţinerea permisului de conducere. Avînd în vedere politica statului orientată spre combaterea accidentelor de circulaţie prin prisma calităţii pregătirii conducătorilor de autovehicule (conform rezoluţiei ONU privind declararea anilor 2011- 2020 a „Decadei acţiunilor în domeniul siguranţei rutiere”), precum şi reducerea pînă în anul 2020 cu 50% a numărului accidentelor de circulaţie.

Ministerul Tehnologiei Informaţiei şi Comunicaţiilor prin intermediul IS ”CRIS ’’Registru”, conform prevederilor Hotărîrii Guvernului nr.1058 din 06.08.2002 cu privire la crearea sistemului informaţional automatizat „Registrul de stat al conducătorilor de vehicule” (RSCV), a realizat proiectul subsistemului informaţional „Evidenţa cursanţilor”, prin intermediul căruia şcolile auto urmează să furnizeze în RSCV datele persoanelor şcolarizate, începînd cu etapa înmatriculării în şcoli, precum şi alte date ce ţin de cursul absolvit (categoriile de conducere şcolarizate, actele eliberate, etc).

Realizarea proiectului respectiv în cadrul şcolilor auto din republică ar permite o analiză a activităţii fiecărei şcoli auto și colectarea datelor statistice cu privire la reușitele candidaților în conducători de autovehicule și s-a introdus în proiectul dat obligativitatea pentru unitățile de pregătire a conducătorilor de autovehicule, responsabil fiind managerul, de a furniza date în subsistemul „Evidența cursanților”.

Marea parte din candidaţii şcolarizaţi nu urmează numărul de ore la conducerea autovehiculului stabilit conform programului de pregătire, lipsei unui regulament ce stabilește controlul activității didactice asupra unităților de pregătire a conducătorilor auto.

În vederea soluţionării problematicii comune privind calitatea pregătirii şi examinării conducătorilor de vehicule, se propune în proiect de a reglementa procesele de predare-învățare-evaluare a personalului din domeniul transportului rutier.

Calitatea procesului educațional este condiționată de stilul de predare care depinde foarte mult de strategia didactică utilizată de profesor. Instrumentele didactice presupun îmbinarea formelor de organizare, a metodelor şi mijloacelor de predare şi a activităților de învăţare în cadrul demersului didactic. Instrumentele didactice aplicate trebuie să derive din specificul componentelor competenței – cunoștințe, capacități, atitudini, formând şi dezvoltând trăsături caracteriale şi comportamentale.

Prin aprobarea proiectului de Hotărîre de Guvern de aprobare a normelor privind funcționarea și acreditarea unităților de instruire a personalului din domeniul transportului rutier și evaluarea în scopul obținerii permisului de conducere nu au fost depistate impacturi negative din punct de vedere economic, din considerentele că prevederile lui conţin reglementări mult mai detaliate existente în Legea nr. 131-XVI din 7 iunie 2007 privind siguranța traficului rutier, ceea ce face ca actul respectiv să fie considerat ca fiind unul ajustat la cerinţele legislației naționale şi evoluţia siguranței rutiere pe plan național. În rezultatul întrării în vigoare a regulamentelor și metodologiilor, nominalizate în anexele proiectului de Hotărîrii de Guvern, ar putea avea loc o sporire, în primii ani, a îmbunătățirii instruirii în domeniul transportului rutier și ca urmare a sporirii siguranței în traficul rutier și crearea condițiilor de maximă siguranță a circulației rutiere pe drumurile naționale.

Implementarea normelor, ce urmează a fi aprobate de Guvern, de reglementare a activității didactice în unitățile de instruire a conducătorilor de autovehicule și evaluarea în scopul obținerii permisului de conducere, și care practică activitate de întreprinzător nu va necesita careva costuri suplimentare din partea statului. Acest proiect de regulament are ca scop uniformizarea activităților în pregătirea candidaților pentru obținerea permisului de conducere fără a include careva costuri, numai decît cele prevăzute de condițiile Legii nr. 131-XVI din 7 iunie 2007 privind siguranța traficului rutier și alte acte normative de reglementare din domeniu. Înregistrarea în subsistemul informațional ”Evidența cursanților” se efectuează în bază de contract, gratuit, ce are ca scop ordonarea examinării pentru obținerea permisului de conducere și excluderea maximă a factorului uman și a hîrtiilor. La fel are ca impact pozitiv cuantificarea centralizată a situației reale.

Beneficiile ce urmează a fi obţinute în rezultatul efectuării modificărilor propuse mai sus, sunt exprimate şi prin perfecţionarea cadrului legislativ în vederea reducerii poverii administrative şi facilitării accesului la instruire a cursantului în condiţii mai simplificate și transparente. Astfel, procesul juridic şi tehnic, desfăşurate în unitatea de instruire, vor conduce la transparență şi stabilitate în pregătirea conducătorilor de autovehicule de toate categoriile și subcategoriile. Ministerul Educației al Republicii Moldova şi autoritățile publice interesate din domeniu dispun de mijloacele tehnice şi umane pentru a implementa şi a realiza obiectivele sus-numite.

Contam pe susținerea proiectului Hotărîrii de Guvern de aprobare a normelor privind funcționarea și acreditarea unităților de instruire a personalului din domeniul transportului rutier și evaluarea în scopul obținerii permisului de conducere.

Implementarea şi monitorizarea proiectului documentului normativ respectiv va fi asigurată de instituţiile nemijlocit responsabile: Ministerul Educației, Ministerul Afacerilor Interne, Ministerul Tehnologiei Informației și Comunicațiilor și Ministerul Transporturilor şi Infrastructurii Drumurilor.

**MINISTRU Corina FUSU**